માનવમિત્ર, અમદાવાદ : પાટીદાર નેતા હાર્દિક પટેલે ટ્વીટ કરીને જણાવ્યું હતું કે કોંગ્રેસના શાસનમાં વિશ્વ હિંદુ પરિષદનાં નેતા પ્રવીણ તોગડિયા સુરક્ષિત હતાં પણ હવે તેઓ હવે અસુરક્ષિત હોવાનો અનુભવ કરી રહ્યાં છે. આમ હાર્દિક પટેલે ટ્વીટ કરીને ભાજપ સરકાર પર સવાલ ઉઠાવ્યા હતાં. અહી એ પણ સવાલ ઉપસ્થિત થાય છે કે રાજ્યમાં અને કેન્દ્રમાં હિન્દુવાદી ભાજપ સરકાર હોવા છતાં હિંદુ નેતાને કેમ ડર લાગી રહ્યો છે. આમ હાર્દિકે ભાજપ સરકાર પર નિશાન સાધ્યું હતું અને રાજ્યમાં કાયદો અને વ્યવસ્થા કેટલી બોદી થઇ ગઈ છે તેનાં પર કટાક્ષ કર્યો હતો.